ZAPISNIK 21. SJEDNICE VMO-a Donje Svetice

održane 26. 01. 2022. u 18:30 sati u prostorijama mjesne samouprave Mjesnog odbora Volovčica, Kriška 20
Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.
Daje prijedlog zapisnika 20. sjednice na razmatranje.
Zapisnik je prihvaćen.

D N E V N I     R E D:
1. Usvajanje financijskog plana
1. Aktualna komunalna problematika,
1. Razno: izvješća, pitanja, i prijedlozi.

1.1.Donošenje financijskog plana za 2023.
Vijeće Mjesnog odbora Donje Svetice jednoglasno prihvaća financijski plan za 2023. godinu.
FINANCIJSKI PLAN
Mjesnog odbora Donje Svetice
za 2023.

Članak 1.
Financijski plan Mjesnog odbora Donje Svetice za 2023. (dalje u tekstu: Plan) sastoji se od:

PRIHODA:									96.170,00 EUR
RASHODA:									96.170,00 EUR

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	96.170,00

	6711
	PRIHODI ZA FINANCIRANJE RASHODA POSLOVANJA
	96.170,00

	
1. RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	96.170,00

	Izvor 1.1. OPĆI PRIHODI I PRIMICI
	12.870,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	930,00

	Izvor 4.1. PRIHOD OD KOMUNALNE NAKNADE
	83.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	83.300,00

	 
	ODRŽAVANJE JAVNIH ZELENIH POVRŠINA
	30.970,00

	 
	ODRŽAVANJE NERAZVRSTANIH CESTA
	52.330,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


2.1.Stalci za bicikle u Darwinovoj-Slijedi prijedlog građana kako je stigao na mail Vijeća mjesnog od odbora.
“Obraćamo Vam se u svojstvu upravitelja stambenih zgrada na adresi Ulica Charlesa Darwina 6A, 6B, 6C, 6D, 6E, 6F, 6G i 6H, Zagreb (u daljnjem tekstu: HD kvart). Predmetne zgrade nalaze se na kč. br. 3939/4, k.o. Peščenica.  
 
Grad Zagreb trenutno gradi pristupnu cestu na, između ostalih, čestici koja se nalazi južno od gore navedene čestice, to jest na kč. br. 3939/14.  
 
Budući da na HD kvartu ima 200 stambenih jedinica, kao i veliki broj poslovnih prostora, a novih 200 stanova i pripadajućih poslovnih prostora je u izgradnji na susjednoj čestici 3939/12 (investitor VMD STANDARD d.o.o.), suvlasnici smatraju da bi kvart trebalo prilagoditi i biciklistima. Ističu kako u okolici njihove nekretnine praktički nema stalaka za bicikle.  
 
Slijedom navedenog, Gradu Zagrebu smo predložili postavljanje nekoliko stalaka za bicikle tipa “klamerica” na česticu 3939/14, odnosno na bilo koju drugu gradsku česticu u blizini HD kvarta, a koja bi biciklistima znatno olakšala situaciju. 
 
Ovime bismo Vas htjeli pitati postoji li mogućnost financiranja postavljanja tih stalaka o trošku mjesnog odbora?”

S obzirom na to da Grad ima tih stalaka i Vijeće se slaže s argumentacijom građana, Vijeće Mjesnog odbora Donje Svetice predlaže VGČ Peščenica Žitnjak da se na čestici 3939/14 postave stalci za bicikle.  
Vijeće prihvaća sljedeći zaključak:
                                                                         Zaključak:
 	Vijeće Mjesnog odbora Donje Svetice predlaže VGČ Peščenica-Žitnjak da se na čestici 3939/14 postave stalci za bicikle. U prilogu se nalazi slika s prikazom parcele. (Prilog 2)

2.2.Vraćanje ukinutog parkirnog mjesta na parkiralištu kod zgrade Donje Svetice 79 ABC.
Vijećnik Davor Nikolić na 5. je sjednici Vijeća već predložio povratak parkirnog mjesta ispred navedene zgrade, jer stanari te zgrade smatraju da je ono potrebno te da je nepotrebno ukinuto. Vijeće se složilo s time, međutim nije to donijelo u formi zaključka.
[bookmark: _GoBack]Sada ponovno donosimo taj zaključak. U prilogu je dokumentacija kojom su tražili da se ono vrati te zapisnik s 5. sjednice VMO Donje Svetice u kojem se govori o povratku tog parkirnog mjesta. Također, Vijeće će na jednoj od idućoj sjednica razgovarati o dodavanju pješačke staze koja bi omogućila stanarima zgrade preko puta zgrade Donje Svetice 79 ABC da imaju izlaz na asfaltiranu površinu, koji bi im se ukinuo vraćanjem parkirnog mjesta.
Dokumentacija je u prilogu (Prilog 3)
Vijeće prihvaća sljedeći zaključak:




                                                               Zaključak:
Vijeće Mjesnog odbora Donje Svetice predlaže VGČ Peščenica-Žitnjak da se ukinuto parkirno mjesto na parkiralištu kod zgrade Donje Svetice 79ABC ponovno vrati kao parkirno mjesto, na zahtjev stanara zgrade Donje Svetice 79ABC.

2.3.Proširenje ulice Donje Svetice na potezu od Vukovarske do Branimirove na 3 kolničke trake, s nogostupom i dvosmjernom biciklističkom stazom.
Predsjednica iznosi prijedlog:  Na prošloj sjednici smo razgovarali o mogućem proširenju ulice Donje Svetice na četiri kolničke trake. Gradska četvrt nije naklonjena takvom proširivanju, iako su svjesni gužvi na ulici Donje Svetice, ali smatraju da će se to djelomično riješiti produžetkom ulice Grada Gospića do Branimirove, čime bi se osiguran još jedan prijelaz preko pruge između onog na DS i Trnave te bi to trebalo rasteretiti promet kod nas. S obzirom na to da sam primijetila da je naš VMO više sklon proširivanju kolnika, a GČ na dodavanje biciklističke staze, dogovorili smo kompromisno rješenje, a to je da VGČ predloži izmjenu GUP-a po kojoj bi se tu projektirala 3 kolnička traka, nogostupi s obje strane te dvosmjerna biciklistička staza.
Vijećnici se slažu s tim da na tom potezu veća gužva nastaje u smjeru sjevera, te da su u tom smjeru potrebne tri kolne trake, a u smjeru juga će biti dovoljna jedna.
Vijeće prihvaća sljedeći zaključak:

                                                           Zaključak:
Vijeće Mjesnog odbora Donje Svetice predlaže VGČ Peščenica-Žitnjak da predloži izmjenu GUP-a po kojoj bi se ulica Donje Svetice na potezu od Vukovarske do nove Branimirove proširila tako da ima nogostupe s obje strane kolnika, tri kolnička traka ukupno -dva za prometovanje u smjeru sjevera i jedan za prometovanje u smjeru juga, drvored i dvosmjernu biciklističku stazu.

2.4. Imenovanje jedne od novih ulica ulicom Željka Malnara.
Prijedlog vijećnice Dijane Požgaj o kojem smo razgovarali na prošloj sjednici.

                                                            Zaključak
Vijeće Mjesnog odbora Donje Svetice predlaže VGČ Peščenica-Žitnjak da u Fond imena ulica predloži ime Ulica Željka Malnara te da jedna od novih ulica na novoizgrađenom području UPU-a Heinzelova-Vukovarska dobije ime Željka Malnara. Neka se vodi o tome računa prilikom imenovanja ulica.
Prijedlog je prihvaćen jednoglasno.

3.1.HAŠK aneks ugovora-Zaključak u kojem u kojem izražavamo nezadovoljstvo načinom i samim produženjem koncesije HAŠK-u bez uvažavanja mišljenja VMO-a i tražimo da se doda ugovoru doda aneks s onime što smo dogovorili sa HAŠK-om, a to je uređenje parkirališta koje će biti dostupno i ostalim građanima te onog dijela kod Romske noći za streetworkout i druge javne sportske sadržaje je odbijen, (Zaključak-Prilog 4) uglavnom zbog dijela gdje kažemo da smatramo da prostor ŠRC Pešćenica nije idealan za HAŠK i da bi Grad u budućnosti trebao bolje razmotriti takve koncesije.
Stoga bih za danas predložila zaključak samo s ovim dijelom da tražimo aneks ugovora gdje bi se s HAŠK-om formalizirale one stvari koje smo mi i VGČ dogovorili s njima, gdje bi neke dijelove ipak ustupili na javno korištenje.
Vijeće prihvaća sljedeći zaključak, a glasali smo ovako: Dijana, Goran, Lucija i Valentina su ZA, Davor SUZDRŽAN, Mirko PROTIV.                                                                

                                                                     Zaključak
Vijeće Mjesnog odbora Donje Svetice predlaže VGČ Peščenica-Žitnjak da Gradskom uredu za sport i obrazovanje, koji je izdao koncesiju na prostor ŠRC Peščenica HAŠK-u, da se ugovor o koncesiji doda aneks kojim bi se formaliziralo ustupanje nekih manjih dijelova pod koncesijom kojim je HAŠK spreman izaći u susret mjesnoj zajednici. Vijeće mjesnog odbora smatra da jugozapadni dio, kod glavnog ulaza, na kojem je parkiralište, treba biti uređeno kao parkiralište sa zelenilom te prostorom za odmor uz njega, iz sredstava PKA, kao i manji sjeverozapadni dio prostora, kod bivše „Romske noći“, gdje bi se također iz sredstava PKA uredio prostor za streetworkout te postavili stolovi za stolni tenis ili neki drugi sport za kojeg ima mjesta. Svi detalji bi se trebali usuglasiti između Gradskog ureda za sport i obrazovanje i HAŠK-a, uz sudjelovanje VMO Donje Svetice i VGČ Peščenica-Žitnjak kao zainteresiranim stranama.
3.2. Klupe za prematanje i dojenje djece kod Doma zdravlja

Postava klupa za prematanje i dojenje kod Doma zdravlja u Ivanićgradskoj
Zagreb je prijatelj dojenja i pet Domova zdravlja je dobilo klupe za dojenje. Smatramo da bi i kod Doma zdravlja u Ivanićgradskoj trebalo postaviti takvu klupu.

                                                                Zaključak
Vijeće Mjesnog odbora Donje Svetice predlaže VGČ Peščenica-Žitnjak da se kod Doma zdravlja u Ivanićgradskoj postavi klupa za dojenje i prematanje djece.



3.3.Najam prostora za VMO Donje Svetice u Domu umirovljenika Peščenica
-Ako ne možemo davati u podnajam za aktivnosti, onda nam taj prostor nije od koristi.
-Pitanje je tko bi plaćao najam i koliki bi on bio
-Ako iznajmljujemo privatno onda možemo davati u podnajam.
-Mirko zahtijeva pisani odgovor što je s našim prostorima-u smislu da mi dobijemo vlastiti prostor. (Ponovljeno pitanje) I drugo pitanje, jedna od ključnih stvari. Koji je zaključak?
Zasad nema zaključka, dogovorit ćemo razgledanje prostora, saznati uvjete najma i dalje razgovarati s VGČ-om.

3.3. Izvješće o izložbi i natječaju „Kvart kakav želim“
Otvorenje izložbe je prošlo sjajno, uz veliki odaziv učenika, roditelja i profesora. Prenosimo i proširenu verziju izvješća o izložbi koje je objavljeno na Facebook stranici Pešča je naša.
„U petak, 13.1. u 17. Sati, u knjižnici S.S. Kranjčevića na Volovčici održalo se otvorenje izložbe radova koje su učenici osnovne škole Fran Krsto Frankopan izradili u sklopu likovno-literarnog natječaja „Kvart kakav želim“, u organizaciji Vijeća Mjesnog odbora Donje Svetice. Na natječaj je pristiglo preko 80 fantastičnih likovnih i literarnih radova, koji se mogu pogledati u digitalnim knjigama, te uživo u knjižnici, do 27.1.
Dječje želje za naš okoliš šarene su, razigrane i zelene. Uključuju razmišljanja o samom izgledu i funkcionalnosti okoliša, ali i o potrebi suradnje i međusobnog pomaganja među susjedima. Ima ideja koje su ostvarive brzo, a i nekih futurističkih, za koje se nadamo da ipak neće biti tako daleka budućnost.
Program otvorenja vodila je organizatorica natječaja Dijana Požgaj, potpredsjednica VMO Donje Svetice, koja je zahvalila svima na sudjelovanju te predstavila digitalne knjige s radovima. Učenik 7. razreda, Rafael Schlosser zasvirao nam je na tamburici, a zatim su se s nekoliko riječi okupljenim učenicima, nastavnicima i roditeljima obratili ravnateljica škole FKF Jadranka Bjelica, vijećnica Vijeća Gradske četvrti Peščenica-Žitnjak Ljiljana Ivanac i predsjednica VMO Donje Svetice Valentina Bedeković. U ime VMO Donje Svetice tu je bio i vijećnik Goran Radovanović, a pridružila nam se i Iva Jelačić, predsjednica Vijeća Mjesnog odbora susjedne Volovčice, na koju su se odnosili mnogi od radova, jer mnogi učenici škole FKF stanuju na području VMO Volovčica.
Iako je bilo teško odabrati pobjednike jer su svi radovi apsolutno fantastični, povjerenstvo se teškom mukom odlučilo, te su na otvorenju proglašeni i pobjednici natječaja, a to su u kategoriji literarnog rada Luka Čekić, učenik 7. razreda, a u kategoriji likovnog rada Erin Baličević, učenica 6. razreda. Oni su kao nagradu osvojili posjete Zoološkom vrtu za svoje razrede.
U ugodnoj atmosferi knjižnice, svi su mogli pogledati i prokomentirati učeničke radove, a na kraju se počastiti sokovima te krafnama i kiflicama koje nam je poklonio Pan-Pek.
Natječaj je zamišljen kako bi vijećnici lokalne samouprave i svi ostali vidjeli dječji pogled na našu okolinu i pokušali to uvrstiti u planove i programe za uređenje našeg mjesnog odbora, te kako bismo pokazali djeci i svima koji vide izložbu da je suradnja i zajednička akcija u kvartu ključ dobrog života u našem kvartu. Nadamo se da je ovo samo prva od mnogih suradnji sa školom Fran Krsto Frankopan, jer su nas dječje ideje inspirirale su nas i više nego što smo mogli zamisliti te toplo preporučamo svima da ih pogledaju u knjižnici S.S. Kranjčevića do 27.1., te u digitalnim knjigama na sljedećim poveznicama:
https://read.bookcreator.com/7DQGU0WePZUESSX4KM4NAXhKsZj2/vYz7dgOrRouCqgC2uUz_EQ
https://read.bookcreator.com/7DQGU0WePZUESSX4KM4NAXhKsZj2/wWgIr62nQ4arkHb7vbE0DQ

VMO Donje Svetice zahvaljuje ravnateljici i nastavnicima škole FKF na sjajnoj suradnji i odazivu na natječaj, GSK S.S. Kranjčević i njihovim djelatnicama koje su nas sjajno ugostile, sponzorima Pan-Peku i Zoološkom vrtu Grada Zagreba, te ponajviše učenicima koji su se odazvali u velikom broju i s velikim entuzijazmom i nadahnućem prenijeli svoje ideje za bolji kvart u predivne likovne i literarne radove.“
Sjednica je završila u 20.:05

KLASA:024-08/23-03/230
URBROJ:251-13-11-11/008-23-2
Zagreb, 26. siječnja 2023.
Predsjednica Vijeća Mjesnog odbora
Donje Svetice
          								        Valentina Bedeković, v.r. 








